text: Lange køer på motorvejen ved Kolding
  17 december 2015 kl. 14.53
  Et uheld torsdag eftermiddag forårsager lange køer på E20 og E45.
  Politiet fik klokken 14.41 en anmeldelse om, at en lastbil og en personbil var kørt sammen lige før 62 Kolding Ø i sydgående retning.
  - Der er ingen personskade. De to venstre vognbaner har været spærret, men er nu ved at blive åbnet igen, oplyser vagtchef ved Sydøstjyllands Politi, Henrik Dam, til TV SYD.
  Uheldet skaber lange køer på både E20 og E45 frem mod sammenfletningen.
  Trafikanter må forvente, at blive op mod en time forsinket.
  